بەیان سەلمان

بەیان سەلمان (لەدایکبووی ١ی کانوونی دووەمی ١٩٦١، لە کەرکووک) شاعیر، ڕۆماننووس و وەرگێڕی کوردە، کە بە سێ زمانی کوردی، عەرەبی و فەڕەنسی بەرھەمی بڵاو بوەتەوە. یەکەم بەرھەمی بەیان سەلمان لە ساڵی ١٩٩٦ نامیلکە شیعرێکی کوردی بەناوی «نامۆیی سەر وھەرەسی دیمەنەکان» ە.

 ژیاننامە 
بەیان سەلمان ساڵی ١٩٦١ لە شاری کەرکووک لە دایکبووە. ھەر لەوێ خویندنگەی سەرەتایی و ناوەندی و ئامادەیی بە زمانی عەرەبی تەواوکردوە. لە ساڵی ١٩٨١ بۆ ١٩٨٦ لە زانستگای بەغدا، کۆلێژی ئابووری و بازرگانی تەواوکردوە و لە ساڵی ١٩٨٨ بۆ ١٩٩١ لە ئامادەیی بازرگانی رانیە مامۆستا بووە. لە ساڵی ١٩٩٢بۆ ١٩٩٨لە ڕێکخراوە مرۆڤایەتییەکاندا کاری کردووە و ھەر لە ھەمان ساڵدا لە مانگی (ئاڤریل) دا بەھاوشانی ھاوسەرەکەی بۆ ھەندەران ڕۆیشتن و ئێستا لە پاریس، پایتەختی فەڕەنسادا دەژی. لە کۆتایی ساڵی ٢٠١٦ خەڵاتی ڕۆماننووسین لە دەزگای چاپ و بڵاوکردنەوەی ئەندێشە پێ بەخشرا.

 خوێندن 
لە ساڵ ٢٠٠٠ بۆ ساڵی ٢٠٠١ دیپلۆمی ئەدەبی ھاوچەرخی لە زانکۆی پاریس٨(Université Paris-VIII) (سۆربۆن ھەشت) بەدەست ھێنا. لە ساڵی ٢٠٠١ بۆ ٢٠٠٢ دیپلۆمی لیسانسی بەدەست ھێنا. لە ٢٠٠٢بۆ ٢٠٠٤ دیپلۆمی بەکالۆریۆسی لە ئەدەبی ھاوچەرخ و ئەدەبی فەرەنسی، تایبەتمەندێتی لە ئەدەبی ژیاننامە و ژیاننامە و ئۆتۆفیکشن بەدەست ھێنا. لە ساڵی ٢٠٠٥ بۆ ٢٠٠٦ دیپلۆمی ماجستێری لە ئەدەبی ھاوچەرخ و ئەدەبی فەرەنسی، تایبەتمەندێتی لە ئەدەبی خەیاڵی بەدەست ھێنا.

 بەرھەمەکان 
 ساڵی ١٩٩٦ نامیلکە شیعرێکی کوردی بەناوی نامۆیی سەر وھەرەسی دیمەنەکان
 ٢٠٠٢ بۆ ٢٠٠٤ چەند خوێندنەوەیەکی ڕەخەنی ئەدەبی بۆ ڕۆمانەکانی سەلیم بەرەکات بەزمانی عەرەبی لە گۆڤاری 'الکرمل" ولە ساڵی ٢٠٠٧ بۆ ٢٠٠٨ لە 'رۆژنامەی السفیر والنھار'
 ساڵی ٢٠٠٦ دیوانێکی شیعر بەزمانی عەرەبی بە ناونیشانی " انا کما فی حکایات الجنیة" لە چاپخانەی ڕەنج لە کوردستان چاپکراوە.
 ساڵی ٢٠٠٨ ژیاننامەیەکی کۆچ بە زمانی عەرەبی بە ناونیشانی " تلک الغیمة الساکنة" لە خانەی چاپەمەنی الزمان لە سوریا چاپکراوە.
 ساڵی ٢٠٠٨ وەرگێڕانی ڕۆمانێکی سەلیم بەرەکات لە زمانی عەرەبییەوە بۆ زمانی فەرەنسی بە ناونیشانی کھوف ھایدا ھوداھوس" لەخانەی چاپەمەنی Actes Sud لە فەرەنسا چاپکراوە.
 ساڵی ٢٠٠٨ ڕۆمانێک بە زمانی عەرەبی بە ناونیشانی "بوراق" لەخانەی چاپەمەنی الزمان، لە سوریا چاپکراوە.
 ساڵی ٢٠٠٩ لێکۆڵینەوەیەک بە زمانی فەرەنسی و عەرەبی و کوردی لە ژێر ناونیشانی"دەنگی شاراوەی ژنان" ئەم لێکۆڵینەوەیە لە دانیشگای ئۆسلۆ لە نەرویژ و لە ئەمنیستی ئینتەر ناشنال و شاری بیرگن لە ئۆسڵۆ پێشکەشکرا.
 ساڵی ٢٠١١ چاپکردنی ڕۆمانی نەوەکانی مادایی، دەزگای کۆنسێپت، چاپخانەی یاد.
 ساڵی ٢٠١٢ چاپکردنی ڕۆمانی بەسەرھاتەکانی خەزنە مەملووک، دەزگای کۆنسێپت، چاپخانەی یاد.
 ساڵی ٢٠١٣ چاپکردنی ڕۆمانی لەبەرزایی شووراکانەوە چاپخانەی بەڕیوبەرایەتی چاپ و بڵاوکردنەوەی سلێمانی، وەزارەتی ڕۆشنبیری و لاوان. ئەم ڕۆمانە وەرگێڕدراوەتە سەر زمانی فەرەنسی و لە ساڵی ٢٠٢٥ لە چاپخانەی مایا بڵاوکرایەوە.
 ساڵی ٢٠١٤ وەرگێڕانی کتێبی کاندید نووسەر ڤۆلتێر، وەرگێڕانی لە فەرەنسییەوە، دەزگا و چاپی ئەندێشە. کوردستان/ سلێمانی.
 ساڵی ٢٠١٥ چاپکردنی ڕۆمانی شەوانی ئادەم دەزگا و چاپی ئەندێشە. کورستان/ سلێمانی. ئەم ڕۆمانە وەرگێڕدراوەتە سەر زمانی فارسی لەلایەن بەهار بەهمەنی و ئەیوب زەندی و لەلایەن چاپەمەنی سارات لە تاران لە ساڵی ٢٠٢٥ بڵاوکراوەتەوە.
 ساڵی ٢٠١٦ چاپکردنی ڕۆمانی شەقامی دوکانە تاریکەکان، پاتریک مۆدیانۆ، وەرگێرانی لە فەرەنسییەوە، بۆ دەزگا و چاپی ئەندێشە. کورستان/ سلێمانی.
 ساڵی ٢٠١٨ ڕۆمانی کوردی یاداشتی عەتر و ئاگر دەزگا و چاپی ئەندێشە. کورستان/ سلێمانی.
 ساڵی ٢٠١٩ میتامۆرفۆس، ئۆڤید، چیرۆکی ئەفسانەکانی لاتین و گرێک، وەرگێڕانی لە فەرەنسییەوە، بۆ دەزگا و چاپی ئەندێشە. کورستان/ سلێمانی.
 ساڵی ٢٠١٩ دیوانێکی شیعری کوردی بە ناونیشانی ئەڤین و جەنگ. بۆ دەزگا و چاپی ئەندێشە. کورستان/ سلێمانی.
 ساڵی ٢٠٢٠ شانۆگەری یەک شاخ "کەرکەدەن" یۆژین یونیسکۆ، وەڕگێڕانی لە فەرەنسییەوە. چاپخانەی سەردەم. کورستان/ سلێمانی.
 ساڵی ٢٠٢٠ کتێبی "کڕۆنیک" کۆمەڵەگوتارێکن، بەیان سەلمان. چاپخانەی ژیان. کورستان/ سلێمانی.
 ساڵی ٢٠٢١ ڕۆمانی دەریا و خەونە شاراوەکەی مەرجان دەزگا و چاپی ڕەهەند. کورستان/ سلێمانی.
 ساڵی ٢٠٢١ ڕۆمانی باڵندەکانیش دەنیشنەوە دەزگا و چاپی ڕەهەند. کوردستان/ سلێمانی. ئەم ڕۆمانە لەلایەن توانا محەمەد نوری وەرگێڕادراوە بۆ سەر زمانی عەرەبی و لە ساڵی ٢٠٢١ لەلایەن وەزارەتی ڕۆشنبیری کوردی چاپکراوە.
 ساڵی ٢٠٢١ ئەو ھەورە کپە، ژیاننامەیەکی کۆچ، بە زمانی عەرەبی بە ناونیشانی «تلک الغیمة الساکنة». وەرگێڕانی لە عەرەبییەوە، کاروان بازیان، چاپی دەزگای رەهەند.
 ساڵی ٢٠٢٢ بە ھاوکاریی حامید درودی و فیلیپ دولارب فەرھەنگۆکی ''بە فەرەنسی بدوێ''، چاپ و بڵاوکراوەکانی دەزگای سەردەم.
 ساڵی ٢٠٢٣  ڕۆمانی ''ئاهەنگی تۆبەکردن''، دەزگا و چاپی ڕەهەند. کوردستان/ سلێمانی.
 ساڵی ٢٠٢٤  شانۆگەریی ''گەمیەکەی خارۆن''، دەزگا و چاپی ڕەهەند. کوردستان/ سلێمانی.
 ساڵی ٢٠٢٤  شانۆگەریی ''دراکۆلا بە پەڕی پێنووسەکەی''، دەزگا و چاپی ڕەهەند. کوردستان/ سلێمانی.
 ساڵی ٢٠٢٤  وەرگێڕانی کتێبێکی فۆتۆگرافی مێژوویی لە فەرەنسییەوە بۆسەر زمانی کوردی، ''کوردستان خۆشەویستەکەم''، دەزگا و چاپی ئۆدێسا. پاریس/ فەرەنسا.
 ساڵی ٢٠٢٤  ''چیرۆکەکانی بنەچە''، کۆمەڵە چیرۆکێکی وەرگێڕاوە، دەزگا و چاپی ڕەهەند. کوردستان/ سلێمانی.

 سەرچاوەکان 
 نارین موحەمەدی لە فەرەنسییەوە.  
 سۆران ئازاد لە ئینگلیزییەوە.
 ھۆزان مەحموود لە ئینگلیزییەوە.
 چاوپێکەوتنەکانی نووسەر لە گۆڤار و ڕۆژنامەکان.
 سەرچاوەی کتێبەکانی نووسەر و بڵاوکراوەکانی.
 تۆمارێکی تایبەت بۆ کوردیپێدیا سەبارەت بە بەیان سەلمان لە لایەن (حامید درودی) لە: ١٠-٢-٢٠١٠ ١٢:٥٦:٠٣

پۆل:وتارە ھەتیوەکان